Jean Gardner Batten
Store norske leksikon,Teknologi og industri,Transport,Luftfart,Biografier i luftfart
Jean Batten var en newzealandsk flyger. Hun satte i 1930-årene en rekke rekorder, og var den første som gjennomførte en soloflygning fra England til New Zealand.
Karriere Batten fikk flysertifikat i 1930. Hun satte rekord for kvinner med sin soloflygning fra England til Australia i 1934, og ble i 1935 den første kvinne som fløy over det sørlige Atlanterhav. I 1936 gjennomførte hun den første soloflygningen fra England til New Zealand, og i 1937 satte hun ny rekord på strekningen Australia–England med fem dager, 18 timer og 15 minutter. På slutten av 1930-tallet sluttet hun å fly og trakk seg tilbake fra offentligheten. Andre opplysninger Batten ble i 1937 den første kvinne som ble tildelt Gold Air Medal fra Fédération Aéronautique Internationale, for sin soloflygning fra England til New Zealand i 1936. Hun utgav selvbiografien My Life i 1938. Les mer i Store norske leksikon fly Litteratur Mariella Frostrup: Wild Women and their amazing adventures over land, sea & air. Head of Zeus 2019.